อาศัยอยู่แถบนี้มานาน เวลาไปทานข้าวข้างนอกกัน ก็ไม่เคยเห็นมีใครชวนมาร้านนี้สักที ขี่รถโฉบผ่านไปผ่านมาหลายรอบก็ไม่เห็นจะมีลูกค้าเท่าไหร่ แต่ร้านก็ยังเปิดขายมาตลอด สร้างความอึดอัดใจให้เป็นอย่างยิ่ง สบโอกาสรอบนี้พาที่บ้านมาทานข้างนอก เลยมาลองดูสักหน่อย

ร้านอยู่ในซอยเทศบาลบางปู 37 เข้าจากสุขุมวิทคือซอยที่เลยโรบินสันมา ตรงเข้ามาเรื่อยๆประมาณ 300 เมตร เจอสี่แยกตรงไปเรื่อยๆอีกประมาณ 500 เมตร ตรงสามแยกเลี้ยวขวาแล้วซ้ายเข้าไปเลย ร้านอยู่ติดกับบึงที่ใช้เป็นสนามเล่นเจ็ทสกี

ตัวร้านค่อนข้างเงียบเหงามาก ผ่านไปกี่ทีๆ มีลูกค้าเต็มที่แค่โต๊ะเดียว วันที่ไปทานก็มีอยู่ก่อน 1 โต๊ะ(โต๊ะตัวเองเป็นโต๊ะที่ 2) แต่อาศัยร้านอยู่ริมบึงเลยได้วิวและลมเย็นมาช่วยเพิ่มบรรยากาศได้บ้าง

รายการอาหาร เป็นรายการอาหารไทยทั่วๆไป ราคาหลายรายการออกไปทางแพงกว่าร้านอื่นที่เคยทานอยู่เหมือนกัน
และทั้งๆที่ไม่มีลูกค้า อาหารกลับออกช้ามาก(หรือสั่งหลายอย่างเกิน) รายการอาหารที่ทาน ++ต้มแซบกระดูกอ่อน 150 บาท เสิร์ฟมาเป็นอย่างแรก หลังจากรอนานพอควร รสชาติน้ำต้มแซบออกจางๆ เผ็ดกลางๆ ไม่ค่อยเข้มข้น กระดูกอ่อนดีหน่อยเคี้ยวได้กรุบๆ ❤❤❤ ++ข้าวผัดปูจานใหญ่  200 บาท มาในปริมาณที่น่าจะเรียกว่าจานกลางมากกว่า แถมผัดมาจืดสนิท แข็งอีกตะหาก ชิ้นปูยังเย็นๆ ไม่อร่อยเลย ❤
++ทอดมันกุ้ง 150 บาท ชิ้นใหญ่อยู่ ทอดมาร้อนๆดี รสชาติกลางๆ ❤❤❤  ++ยำถั่วพลู 100 บาท นึกว่ามาผิดหาถั่วพลูไม่เจอสักชิ้น แถมปริมาณไม่เยอะ ไม่สมราคา  รสชาติยำออกหวานๆ แต่ข้นไปหน่อย ❤❤
++กระพงลุยสวน 350 บาท ขนาดกลางๆ กะพงทอดมาได้กรอบดี รสชาติน้ำราดออกหวานๆ เผ็ดๆ ราคาขนาดนี้ไม่มีเม็ดมะม่วงให้ แต่ใช้เป็นถั่วลิสงแทน เลยดูไม่สมราคาเลย ❤❤❤
++กุ้งแช่น้ำปลา150 บาท รสชาติจืดมากไม่ถึงเครื่อง เหมือนทานกุ้งดิบแกะเปลือกมากกว่า❤ ++ผัดคะน้าน้ำมันหอย 130 บาท จริงๆผัดคะน้าผัดมาได้สด กรอบดีพอได้ รสชาติก้อโอเค  แต่พอเจอราคาและดูปริมาณแล้วแพงเวอร์เกิน ❤❤

การบริการ เป็นเพราะร้านไม่ค่อยมีลูกค้าหรือเปล่า เลยลดต้นทุนโดยเอาเด็กน่าจะมอต้นมาทำงานพิเศษ เสิร์ฟอาหาร (หรือยังไงไม่แน่ใจ) ซึ่งจริงๆน้องๆเค้าก็เสิร์ฟได้ล่ะ แต่เสิร์ฟอย่างเดียวนะ อย่างอื่นถามอะไรไปไม่ค่อยรู้เรื่อง แถมเจ้าของร้านก็ไม่กะโผล่มาถามไถ่หรือสนใจอะไรเลย ตั้งแต่เดินเข้าร้านจนเดินออก ทั้งๆที่ก็ไม่ค่อยมีลูกค้านะ พอน้องๆเค้าไม่ได้เสิร์ฟ ก็นั่งจับกลุ่มคุยกัน ไม่กะมาตักน้ำแข็ง เทน้ำให้บ้างเลย 

รายการอาหารที่สั่งไป ทำมาได้ช้ามาก จานแรกประมาณสิบกว่านาทีแล้วกว่าจะทยอยมาหมด มาแบบไม่ต่อเนื่องเลย

สรุปโดยรวมๆ แทบไม่มีความประทับใจอะไรสักอย่างทั้งรสชาติ การบริการ ความรวดเร็ว รวมถึงราคาที่บางอย่างแพงกว่าร้านดังๆในบางปูแถวริมทะเลซะอีก ถ้าจะดีก็เรื่องเดียวที่มีโต๊ะที่นั่งริมบึง ลมพัดโชยเย็นสบาย แต่คงไม่กลับไปแวะเวียนอีกเป็นแน่ๆ